נבסקי פרוספקט

**נבסקי פרוספקט** או **שדרת נבסקי** (ברוסית: **Не́вский проспе́кт**) היא הרחוב הראשי של העיר סנקט פטרבורג שברוסיה. אורכו 4.5 ק"מ, מבניין האדמירליות עד למנזר אלכסנדר נבסקי. השדרה חוצה את נהר מויקה והפונטנקה (הגשר הירוק וגשר אניצ'קוב) וחוצה את תעלת גריבוידוב (על גשר קאזאן). רוחב השדרה נע בין 25 מטרים ל-60 מטרים בקטעים מסוימים.

## שם הרחוב
את השם "נבסקי פרוספקט" קיבלה השדרה בשנת 1781 ונובעת משם המנזר, מנזר אלכסנדר נבסקי שבקצה השדרה ובעצמה נקראת על שמו של הנסיך אלכסנדר נבסקי. קודם לכן השדרה שאיחדה את בניין האדמירליות עם מנזר אלכסנדר נבסקי כונתה "הדרך למנזר נבסקי" או "הדרך החלופית למנזר נבסקי" (בעיקר משנת 1718), לאחר השדרה שינתה את שמה מספר פעמים ונקראה "הדרך החלופית גדולה", "החלופה הגדולה של נבסקי" (משנת 1768) ורשמית החלה להיקרא שדרת נבסקי ("נבסקי פרוספקט") רק משנת 1781, אף שבשנים 1783–1785 כונתה גם שדרת נבסקי הגדולה.

באוקטובר 1918 כונתה השדרה "שדרות 25 באוקטובר", שנותר שם השדרה במשך רבע מאה. לאחר המצור על לנינגרד הוחלט להשיב את שמה ההיסטורי והחל מ-13 בינואר 1944 הושב לשדרה השם "נבסקי פרוספקט".

## היסטוריה
השדרה תוכננה עבור הצאר פיוטר הגדול על ידי האדריכל אלכסנדר ז'אן-בטיס לבלונד ונועדה להיות ראשיתה של הדרך בין סנקט פטרבורג לנובגורוד ולמוסקבה. השדרה משתרעת בין אזור בניין האדמירליות לבין תחנת הרכבת מוסקבה, כאשר היא מתפתלת בסמוך לכיכר המרי ולמנזר אלכסנדר נבסקי. מתחילה נועדה להוות לדרך הראשית מסנקט פטרבורג לנובגורוד והשתרעה משדרות ליגובקה ועד לגן טאבריד. בנייתה החלה בשנת 1705 ונועדה לשרת כדרך מוצא מהמנזר שהוקם (ויהפוך לימים למנזר אלכסנדר נבסקי).

בעת הקמתה נקראה השדרה "דרך הפרספקטיבה הגדולה", ולצורך הקמתה נכרתו יערות לאורך 4.5 ק"מ בשנת 1708. בשנים הראשונות, הייתה הדרך מבודדת, וזאבים חצו אותה לעיתים קרובות. בשנים 1721 ו-1777 הוצף האזור וניתן היה לשוט לאורך הדרך. הדרך התפתחה במהלך המאה ה-19 והמאה ה-20.

בתקופת מלחמת העולם השנייה הופגז צד אחד של הרחוב בידי הגרמנים. שלט המנציח תקופה זו ניצב עד היום ליד בית הספר, בבית מספר 14 ברחוב.

לאורך השדרה נמצאים ארמון סטרוגנוב, קתדרלת קאזאן (הבנויה בסגנון נאו-קלאסי), חנות הספרים דום קניגי הבנויה בסגנון אר-נובו, חנות הכלבו הגדולה גוסטיני דבור, הספרייה הלאומית הרוסית, ארמון בלוסלסקי-בלואוזרסקי (שהוסב לבית חולים בזמן מלחמת העולם הראשונה) וגשר אניצ'קוב.

השדרה תוארה בסיפורו של ניקולאי גוגול, "נבסקי פרוספקט". בשנים שלאחר מהפכת אוקטובר נקראה השדרה בשם "שדרת ה-25 באוקטובר" על שם המהפכה, אולם תושבי העיר המשיכו להשתמש בשם השדרה שקדם למהפכה.

השדרה מהווה כיום כרחוב הקניות העיקרי של העיר, אתר תיירות ואתר בילויים וחיי לילה ובו נמצא מלון קורינתיה סנקט פטרבורג, מהמפוארים בעיר.

## תחבורה
לאורך שדרות נבסקי ישנן מספר תחנות של הרכבת התחתית: תחנת נבסקי פרוספקט, תחנת גוסטיני דבור, תחנת מאיאקובסקאיה, תחנת כיכר המרי, תחנת כיכר אלכסנדר נבסקי-1 ותחנת כיכר אלכסנדר נבסקי-2, תחנת האדמירליות (אדמירלטייסקאיה).

לאורך הרחוב עוברים מספר קווי אוטובוס (קווים מספר 3, 7, 15, 22, 24, 27, 46, 54, 58, 65, 181, 191) וקווי אוטובוסים חשמליים (קווים מספר 1, 5, 7, 10, 11, 16, 17, 22, 33).

מדצמבר 1907 עד 1952 נעו לאורך השדרה קווי רכבת קלה וישנם דיונים להשבת קו זה לשדרה כאמצעי תחבורה יחיד.

## גלריה

קובץ:Plan SPb 1705.JPG|תוכנית העיר, שנת 1705. שדרת נבסקי עוד לא קיימת, אך המבנים הראשונים בעיר כבר סומנו מפה ומסומן תוואי הרחוב מארמון החורף ובניין האדמירליות על גדות נהר נייבה
קובץ:Map spb 1717 high.jpg|מפה משנת 1717.
קובץ:Nevskii prospect and Admiralty.jpg|שדרת נבסקי המסתעפת מבניין האדמירליות, שנת 1753. איור מאת גריגורי קצ'אלוב
קובץ:Map of Saint-Petersburg in 1720 (Homann).jpg|תוכנית העיר על פי יוהאן הומאן. שנות 1720 (עד 1724). אוירו היערות והביצות דרכן עוברת השדרה
קובץ:Nevsky Prospekt by Repin.jpg|איור השדרה מאת איליה רפין (1887)
קובץ:Nevsky prospect in 1800.jpg|השדרה בשנת 1799
קובץ:Bundesarchiv Bild 183-S53267, St. Petersburg, Newski-Prospekt.jpg|נבסקי פרוספקט בשנת 1906
קובץ:Iyul'skaya 1917 demonstraciya v Petrograde.jpg|הפגנת קומוניסטים בנבסקי פרוספקט, יולי 1917
קובץ:RIAN archive 594288 Aerostats on Nevsky Prospekt, Leningrad.jpg|ספינת אוויר בשדרות נבסקי, 9 באוקטובר 1941
קובץ:GostinyDvor.jpg|גוסטיני דבור.
קובץ:znamenka.jpg|נבסקי פרוספקט בסמוך לתחנת ניקולאי, שנות ה-90 של המאה ה-19.
קובץ: Nevsky Prospect, St. Petersburg, Russia.jpg|נבסקי פרוספקט לעת לילה
קובץ:Catherine I. Saint Petersburg. April 2014 - panoramio.jpg|אנדרטה ליקטרינה השנייה על רקע תיאטרון אלכסנדרובסקי
קובץ:Saint-Petersburg Notre Dame de Kazan (1).JPG|אנדרטה לקוטוזוב על רקע קתדרלת קאזאן
קובץ:IvanSmelov-VOSSTANIYA.jpg|כיכר המרי ואובליסק ללנינגרד, העיר הגיבורה ממוקמים בצומת נבסקי פרוספקט עם ליגובסקי פרוספקט
קובץ:Площадь Александра Невского.jpg|כיכר אלכסנדר נבסקי נמצאת בסוף נבסקי פרוספקט, בכניסה למנזר אלכסנדר נבסקי


## קישורים חיצוניים

* רחוב נבסקי פרוספקט
* תצלומי הרחוב לעת לילה
* כנסיות לאורך הרחוב
* ארמונות לאורך הרחוב
* תצלומים היסטוריים של הרחוב

## הערות שוליים

*
קטגוריה:ערכים שבהם תבנית בריטניקה אינה מתאימה
קטגוריה:סנקט פטרבורג: רחובות